Saya bukan ada dua otak, tapi otak saya macam komputer
dan ia menyusahkan saya.
Satu otak buat temu bual ini
dan satu otak lagi fikir tentang sesuatu yang langsung tiada kena-mengena.
Kadang-kadang, ada otak ketiga.
Kalau saya nak guna, boleh saja.
Sebab itu ada kalanya, susah saya nak tumpukan perhatian.
Saya rasa terganggu kerana saya nak jadi normal.
Macam orang lain,
tapi saya terpaksa terima hakikat
kerana inilah diri saya. Terima sajalah, Vince.
"Tak kisahlah kau nak jadi macam itu atau macam ini,
inilah diri kau. Kau tak sama macam orang lain."
Macam orang cakap, "Lantaklah," jadi...
Di sinilah saya sekarang.
Apa otak satu lagi fikir sekarang?
Sesuatu yang menyeronokkan dan ia melibatkan seks.
EPISOD 6: PENAMAT
VINCE McMAHON LETAK JAWATAN PADA JANUARI 2024 SELEPAS DIDAKWA
TERLIBAT DALAM SALAH LAKU, SERANGAN DAN PEMERDAGANGAN SEKS.
KEBANYAKAN TEMU BUAL, TERMASUK BERSAMA VINCE McMAHON,
DIRAKAM SELEPAS TUDUHAN TERSEBUT DIKETAHUI UMUM.
WrestleMania.
Setiap tahun...
Diam!
Pada penghujung Era Attitude dan awal 2000-an,
Vince McMahon masih merupakan watak TV yang penting bagi WWE,
tapi tanpa Austin, dia tercari-cari peranan lainnya.
Sekarang, dah tiba masanya,
untuk perlawanan Battle of Billionaires, Hair lawan Hair.
Itu si jutawan!
Tengoklah itu, Donald Trump.
Ramai selebriti yang sertai kami dan berseronok.
Antaranya, Donald.
Donald memang minat gusti,
jadi saya jumpa Donald dan cakap, "Saya ada idea.
Apa kata kita pilih seseorang untuk mewakili kita di WrestleMania?
Kalau Donald Trump kalah, saya akan cukur kepala dia.
Kalau saya kalah, dia akan cukur kepala saya.
Perlawanan antara Donald Trump dan Vince McMahon
catat bayar setiap tontonan tertinggi dalam sejarah gusti profesional.
Sambutannya sangat hebat.
Hei, tengok ini! Donald Trump!
Trump! Donald Trump belasah Vince McMahon!
Oh, Tuhan!
Saya terhibur tengok gelagat Trump.
Naiklah.
Dia sangat serasi dengan peminat gusti.
Bagi saya, mereka nampak sangat pandai.
Dia langsung tak nampak kekok.
Donald Trump!
Berambus.
Sejujurnya, pembawaan dan persona umum Donald Trump
jauh lebih dekat dengan seorang ahli gusti
berbanding negarawan.
Suruh dia berambus.
Sejujurnya, saya nak tumbuk muka dia.
Pengaruh kita di dunia ini sangat besar.
Politik, semestinya. Oh, Tuhan.
Kenapa tak nak jadi macam WWE?
Saya boleh buat sesuka hati saya.
Sebagai presiden, saya berhak buat sesuka hati.
Inilah kerja kami.
Kami tampilkan watak yang sangat berani,
yang suka cakap berdegar-degar,
yang buat orang cakap, "Apa? Berani dia cakap macam itu?"
Donald Trump ialah contoh ahli politik dan rakyat Amerika Syarikat
dalam bentuk gusti profesional.
Kalau kita lihat pengaruh Vince McMahon
dan budaya gusti profesional...
Kita pilih presiden yang bergusti dalam TV.
Saya tak tahu jika itu memang dia atau dia cuma berlakon,
tapi saya nampak persamaan antara Trump dan McMahon.
Tidak!
Oh, Tuhan!
Encik McMahon ialah personaliti WWE yang terbaik sepanjang zaman,
tapi selepas Era Attitude,
Encik McMahon jadi watak yang lebih selektif.
Semasa Era Ruthless Aggression,
kami cuba potretkan krisis pertengahan umur Vince
dan konflik mentalnya,
tapi Vince ada idea lain. "Macam mana kalau saya kena bunuh?"
Kami jawab, "Okey,"
jadi dia buat ucapan yang sarat dengan maksud tersirat di gelanggang...
- Terima kasih. - Ada yang tak kena.
...berjalan ke belakang pentas, melepasi semua ahli gusti,
masuk limousin dia dan berhenti sekejap.
Vince memang suka kesan dramatik.
Kemudian, limousin itu meletup.
Suntingannya sangat sempurna.
Ramai orang telefon dan tanya, "Vince okey?"
Vince nak buat macam dia betul-betul mati.
Mereka buat pengumuman di tapak web dan juruhebah sebak.
Malah, saya dengar
Donald Trump telefon pejabat Vince untuk pastikan Vince okey.
Jalan cerita itu memang sangat kontroversi,
tapi ada tragedi yang benar-benar terjadi yang memaksa jalan cerita itu dimatikan.
CHRIS BENOIT DALAM KENANGAN 1967-2007
Selamat petang.
Sepatutnya, episod malam ini didedikasikan
sempena kematian watak saya, Encik McMahon.
Bagaimanapun, realitinya,
bintang WWE, Chris Benoit, isterinya, Nancy, dan anak mereka, Daniel,
meninggal dunia.
Chris Benoit ahli gusti yang hebat di gelanggang.
Dia dah buat segala-galanya.
Dia juara dunia dan antara yang terbaik sepanjang zaman.
Setahu kami, dia memang baik.
Apabila ahli gusti mati,
episod Raw seterusnya akan didedikasikan untuk mendiang,
jadi episod malam itu untuk Chris.
Malam ini didedikasikan kepada Chris Benoit.
Sementara episod itu ke udara,
kami mula tahu hal sebenar yang berlaku dan perkara yang Chris lakukan.
Ada maklumat baharu tentang kematian ahli gusti, Chris Benoit.
Menurut polis Georgia, ia bukan kemalangan.
Chris Benoit mencekik isteri dan menekap muka anaknya sehingga mati
sebelum menggantung diri di rumah mereka.
Selepas tragedi Chris Benoit itu,
bunuh lantas bunuh diri,
WWE turut terkena tempiasnya.
Tragedi Benoit kembali meletakkan McMahon dan WWE dalam radar pihak berkuasa.
TESTOSTERON
Tuduhan penyalahgunaan steroid dan dadah.
Menurut spekulasi, itulah punca sebenar tragedi berdarah itu.
Mereka salahkan steroid.
Steroid takkan buat kita bunuh orang, apatah lagi keluarga kita sendiri.
Hal yang menimpa Chris Benoit langsung tiada kaitan
dengan penggunaan steroid.
Manusia tak sempurna. Chris hilang pertimbangan.
Ia boleh berlaku kepada sesiapa saja.
Itulah penjelasan paling logik.
- Dah dapat? - Sekejap.
- Dah. - Okey.
Awalnya, saya memang minat Chris Benoit.
Kami berjumpa semasa saya mula bergusti.
Saya debut pada tahun 2002.
Berjalan ke gelanggang, Christopher Nowinski.
Graduan Harvard. Dia memang hebat, JR.
Selepas setahun, saya kena konkusi yang menamatkan karier saya.
Pada awal 2000-an, semua orang ambil remeh tentang konkusi.
Kononnya saya lembik.
Saya dapat idea untuk kaji tentang konkusi dengan lebih mendalam
dan cuba buka mata masyarakat tentang bahaya konkusi.
Apabila dengar tragedi Chris Benoit itu, saya yakin dan pasti,
berdasarkan cara dia bergusti, yang dia menghidap CTE.
CTE atau ensefalopati trauma kronik,
ialah penyakit degeneratif otak yang disebabkan trauma berulang di kepala.
Antara simptomnya ialah kecelaruan emosi,
tingkah laku, disinhibisi, sifat agresif dan kemurungan.
Simptom bertambah teruk seiring masa kerana otak akan mereput.
Namun pada 2007, orang tak pernah dengar tentang CTE.
Saya tonton penjelasan Vince McMahon tentang tragedi itu dalam The Today Show.
Tiada sesiapa sangka dia sekejam itu.
Dia cakap, "Kami tak sangka Chris sekejam itu."
Pada pendapat saya, penyakit itulah pelaku sebenarnya.
Bukan Chris.
Kemudian, saya telefon ayah Chris.
Sambil menangis, dia benarkan kami kaji otak anaknya.
OTAK PEMBUNUH
Berdasarkan kajian tisu otak Benoit,
ahli gusti itu mengalami kecederaan otak akibat bergusti.
Mereka mendakwa otak Benoit ialah sampel yang paling teruk.
Kami hubungi WWE bagi mendapatkan maklum balas.
Menurut kenyataan mereka,
analisis tragedi berdarah Benoit yang berpunca daripada konkusi
adalah tidak berasas dan turut menambah,
"Kami hormat keputusan dan tindakan ayah mendiang
yang mencari pencerahan."
Doktor itu keluarkan kenyataan yang tak masuk akal.
"Okey, trauma di kepala ialah punca Chris Benoit bunuh anak bini dia."
Mereka tunjuk klip Chris lompat dan hentak lawannya guna kepala dia.
Benoit guna kepala dia macam senjata!
Semua itu cuma gimik.
Apabila orang pegang tangan saya dengan lembut
dan pulasnya, tapi saya jerit, "Sakit!
Oh, Tuhan! Matilah aku!" Itu baru gimik.
Nampak macam dia cedera, tapi dia okey saja.
Kami tahulah. Semua itu cuma lakonan.
Kepala dia melantun macam bola keranjang!
Dah lama saya bergusti.
Saya pernah terhantuk dan dapat konkusi.
Selain itu, saya jarang dapat konkusi sepanjang bergelar ahli gusti profesional.
Pendapat saya tentang itu sejak dulu,
kalau kita bergusti dan dapat konkusi,
maksudnya teknik kita salah.
Saya tak percaya CTE.
Mengarutlah.
Ya, saya tengok slaid otak Chris Benoit.
Dia menghidap CTE. Itulah hakikat yang sebenarnya.
CTE boleh dilihat dengan jelas di bawah mikroskop,
tapi semua orang tak percaya kami.
NFL hentam kami.
NHL masih menafikannya.
FIFA hentam kami. Semua orang tak percaya,
jadi saya sangat terkejut apabila Vince McMahon telefon saya
dan cakap nak tolong.
Chris serang WWE.
Saya rasa ada sesuatu yang tak kena.
Saya tanya dia, "Apa kau buat?
Kalau kau boleh buktikan kajian kau betul, aku boleh tolong kau
kerana kami pun nak tahu lebih lanjut."
Itulah yang mengubah pendekatan mereka terhadap seluruh situasi ini.
WWE jemput saya untuk ajar ahli-ahli gustinya
tentang konkusi dan CTE.
Kami mula haramkan beberapa gimik.
Pukul Encik McMahon!
Kami berhenti pukul kepala satu sama lain guna kerusi besi.
Sejujurnya, saya tak puas hati.
Kenapa nak haramkannya? Itu gimik ikonik dalam industri kami.
Jaga-jaga! Dari belakang!
Saya orang lama.
Kami guna kerusi untuk sampaikan jalan cerita.
Vince dah buat keputusan. Kami tak boleh pukul kepala guna kerusi.
Saya akur.
WWE dah jadi syarikat awam.
Chef Boyardee mempersembahkan...
Apabila kita nak mempromosikan jenama kepada pengiklan lebih besar,
keselamatan dan kebajikan ahli gusti akan jadi keutamaan,
jadi sekali lagi, itu yang terbaik untuk perniagaan.
Awak rasa ia demi kebajikan ahli gusti, kepentingan perniagaan atau kedua-duanya?
Saya tak tahu.
Saya tak tahu motivasi terbesarnya,
tapi mereka akur yang itu lebih baik untuk ahli gusti
dan perniagaan mereka, bukan?
Itu paling penting.
Yang penting, matlamat kami sama dan mereka ambil tindakan sewajarnya.
Akibat tragedi yang menimpa Chris Benoit,
WWE dihujani banyak publisiti negatif.
Walaupun sekadar lakonan, ia tetap menyakitkan.
Ahli gusti profesional patah leher dan bermandikan darah di gelanggang.
Mereka terpaksa ambil dadah dan ubat tahan sakit
sepanjang jelajah lebih 200 hari
dan ramai yang mati sebelum 40 tahun.
Ramai ahli gusti mati muda
dan secara tak langsung, puncanya ialah dadah dan steroid.
Apabila ada ahli gusti mati, populariti gusti tak terjejas
kerana pada pandangan peminat, watak mereka yang mati.
Mereka tak lihatnya sebagai suami yang mati pada umur 38 tahun,
meninggalkan seorang isteri dan tiga anak.
Peminat tahu nyawa mereka dalam bahaya, tapi mereka langsung tak peduli.
"Siapa seterusnya?"
Macam biasa pada awalnya, Vince McMahon takkan mengaku.
"Tiada kaitan dengan kami. Itu pilihan mereka."
Awak rasa kenapa mereka mati sebelum umur 45 tahun?
Awak nak cakap mereka mati sebab saya? Sebab...
Saya tanya adakah awak bertanggungjawab ke atas kematian mereka?
Saya buat temu bual dengan pemenang anugerah, Armen Keteyian.
Apabila orang bersemuka dengan saya,
sama ada rakan media atau lain-lain,
saya mesti mempertahankan diri.
Kemudian, membalas.
Saya takkan bertanggungjawab ke atas kematian mereka.
Jangan harap.
Kenapa awak buat muka macam, "Biar betul? Tergamaknya kau, Vince?"
Jangan harap? Mereka bergusti untuk awak.
Mereka ahli gusti awak.
Mereka kerja separuh mati untuk awak.
- Oh, Tuhan. Tak... - Itu hidup mereka.
"Oh, Tuhan. Biar betul...
Nampak muka dia? Sampai hati kau cakap macam itu, Vince?"
Apabila difikirkan semula, semua ahli gusti yang mati muda itu,
mereka menyalahgunakan ubat preskripsi.
Kebanyakan mereka ambil ubat untuk hilangkan rasa sakit.
Apabila dicampur dengan steroid atau dadah yang lebih kuat,
jantung berdegup terlalu laju.
Itulah resipi bunuh diri dan itulah yang berlaku.
"Ditemui mati di bilik hotel." Itu senario tipikalnya.
Kenapa ia tak jadi berita muka depan?
Mereka dipuja oleh jutaan kanak-kanak dan mereka mati sebelum ajal.
Kenapa tiada berita?
Sekali lagi, McMahon berjaya lepaskan diri.
WWE teruk dihentam, tapi taklah terlalu teruk
kerana orang akan cakap,
"Kami tak nak buang masa siasat benda bodoh ini."
Bagaimanapun bagi WWE, adakah ini satu titik perubahan?
Berdasarkan pengalaman saya, ya.
Tragedi itu bawa perubahan besar dalam industri gusti.
Mereka lebih cakna tentang konkusi
dan penyalahgunaan dadah.
Mereka setuju menanggung kos pemulihan ahli gusti
walaupun selepas tamat kontrak.
Jadual perlawanan dikurangkan.
Kalau dulu kerja sepuluh hari cuti tiga hari,
sekarang kerja empat hari cuti tiga hari.
Ia satu perubahan besar.
SELAMAT DATANG KE NEW ORLEANS
WrestleMania 30.
Sebelum itu, saya tak pernah kalah WrestleMania.
Rekod saya 21-0.
Rekod kemenangan saya ialah tarikan utama WrestleMania.
Rekod kemenangan masih dikekalkan!
Saya patut menang untuk kekalkan rekod itu,
tapi hari itu, Vince datang ke bilik persalinan saya
dan cakap, "Mark, kau akan lawan Brock malam ini."
Brock Lesnar!
Itu keputusan saat akhir.
Mark tak bersedia.
Secara psikologinya, saya rasa dia terkejut.
Masuk minit kesepuluh perlawanan, saya dapat konkusi.
Saya terus bergusti selama hampir setengah jam,
tapi sehingga hari ini, saya tak ingat pun perlawanan itu.
Apabila ditonton balik, saya tak nampak Mark kena konkusi.
Mungkin ada,
tapi saya rasa Mark tak ingat apa-apa
kerana ia terlalu traumatik bagi dia.
Satu, dua, tiga.
Mereka bawa saya ke hospital
dan Vince tinggalkan arena untuk datang ke hospital.
Dia datang dan tenangkan isteri saya.
Tiada sesiapa boleh usik Undertaker!
Saya tak sangka akan cedera.
Walaupun selepas itu, saya masih tak serik.
Saya cuma nak cepat-cepat sihat
supaya boleh kerja macam biasa.
Saya pernah jalani 18 pembedahan.
Kaki saya tempang.
Ada masanya, saya tak boleh bangun dari katil,
tapi saya tak menyesal.
Saya suka bergusti. Kalau boleh, saya nak terus bergusti.
Kami, ahli-ahli gusti,
kadang-kadang kami ingat kami kebal.
Itulah hakikatnya. Kami memang ingat kami kebal,
tapi pada masa yang sama,
saya tak nak tengok ahli-ahli gusti generasi baharu
terima nasib yang sama macam kami.
Dari Charlotte, North Carolina, Cody Rhodes!
Saya sertai WWE pada 2007.
Tragedi Chris Benoit masih menghantui kami
dan disebabkan itu, polisi kesihatan mula dikenalkan.
Pertama, kita ada polisi baharu tentang dadah.
Pada masa itu di belakang tabir, WWE bebas dadah.
Programnya sesuai untuk tontonan umum
kerana kami akan memasuki Era TV-PG.
Vince buat keputusan untuk ubah rating daripada TV-14 kepada TV-PG
disebabkan prospek pengiklanan yang sangat luas.
Ayuh!
Program liar dan lucah yang dihidangkan semasa Era Ruthless Aggression...
Penaja takkan suka.
Okey, ini statistiknya dan...
Vince ialah ahli peniagaan, pengerusi.
Dia nak kaut untung semaksimum mungkin.
Vince buat program untuk tontonan umum dan golongan bawah umur.
Kami ubah rating dan ia satu keputusan bijak.
Kami untung dari pelbagai aspek.
Harga saham menaik
dan tawaran daripada penaja lebih menarik,
tapi peminat Era Attitude dan Ruthless Aggression cakap,
"Ini Muppet Show."
Malah, The Muppets pernah dijemput sebagai hos.
Semua identiti yang menjadikan WWE sebagai kegemaran memalukan
kini dirampas daripada peminat dan mereka tak boleh terima.
Ini keputusan terbaik untuk semua pihak dari perspektif perniagaan.
Saya nak kekal relevan dan anda tak faham keputusan saya,
tapi anda akan faham satu hari nanti.
Apabila WWE ubah rating kepada PG, peminat merungut di media sosial,
tapi zaman dan selera berubah, bukan? Kita terpaksa sesuaikan diri.
Peminat terpaksa akur.
Ini perlawanan beregu Diva...
Gerakan Women's Evolution berlaku serentak dengan perubahan rating Era PG.
Peranan ahli gusti wanita dalam industri semakin berkembang dan besar.
Gabungan kecantikan dan kekuatan yang sempurna.
Ahli-ahli gusti wanita yang mula sertai industri ini
jauh lebih atletik berbanding sebelumnya.
Women's Evolution ialah gerakan yang dimulakan oleh peminat kami.
Peminat berpiket di media sosial dengan tanda pagar GiveDivasAChance,
menuntut waktu tayang yang sama untuk ahli gusti wanita.
Vince agak keras kepala orangnya, jadi susah dia nak berubah.
Saya rasa Vince ragu-ragu,
tapi akhirnya, Vince tunaikan juga permintaan peminat.
AYUH SASHA BANKS
Peminat nak tengok lebih banyak aksi kami,
mereka suka persembahan kami, jadi Vince akur.
Stephanie banyak menyokong kami.
Stephanie nampak potensi kami dan dia berjuang untuk divisyen kami.
Stephanie McMahon ialah watak TV sejak dulu lagi,
tapi di sebalik tabir, dialah wajah WWE,
Ketua Pegawai Jenama.
Itulah kerja dia.
Sementara Paul Levesque, Triple H,
semakin berpengaruh sebagai pengarah kreatif,
membantu Vince dan jadi orang kanan dia.
Di mana Shane ketika itu?
Shane tiada peranan dalam syarikat.
Saya menyepi selama hampir tujuh tahun sehingga 2016.
Saya hilang dari radar.
Saya gembira.
Tiba-tiba saja ayah saya telefon dan cakap, "Ayah ada idea."
Saya balas, "Okey."
Jalan ceritanya,
ayah saya nak beri penghargaan berupa trofi datuk saya
kepada adik saya yang tak layak dalam jalan cerita itu.
TUNDUK PADA RAJA
Kamulah orang yang paling layak untuk terima anugerah ini.
Tiba-tiba, saya masuk.
Seluruh arena gegak-gempita.
Sehingga hari ini,
bulu roma saya masih meremang apabila teringat saat itu.
Saya sangat terharu apabila disanjung dan disambut semeriah itu.
Ibarat sireh...
yang pulang ke gagang.
Biar betul!
Ayah ada di sebelah. Saya nampak dia pandang saya.
Saya nampak dia bangga dengan saya.
Saya rasa sangat terharu.
Adik saya pun sebak kerana kami bertiga bersatu semula.
Detik itu sangat indah
dan hasilnya sangat mengagumkan.
Awak dan suami awak, Triple H,
dah terlalu lama menjahanamkan syarikat ini.
Saya nak ambil alih Monday Night Raw.
Selepas itu, ayah saya atur satu perlawanan.
Satu perlawanan, satu malam, lawan yang ayah pilih.
Ayah tentukan masa, tempat dan lawannya.
Macam mana, Shane-O? Semua orang teruja jumpa Shane-O-Mac!
Okey, saya sahut cabaran ayah.
Bagus. Ayah ada peluang terakhir
untuk ajar kamu, okey? Tunggulah nasib kamu.
Tempat dan masanya ialah WrestleMania.
Lawan kamu ialah The Undertaker.
Selamat kembali, Shane-O.
Apabila dikenang semula WrestleMania 32 itu...
Dah tujuh tahun saya tak masuk gelanggang.
Saya bukan masuk ke bilik kecil,
tapi stadium yang penuh peminat.
Saya sangat teruja.
Paling mengujakan, sepuluh minit sebelum saya masuk ke gelanggang,
anak-anak saya di belakang pentas. Saya tanya, "Siapa nak ikut?"
Ayah nak kamu ikut ayah malam ini.
Mereka jawab, "Apa? Betulkah?"
Tengoklah pengiring Shane-O-Mac!
Anak-anak saya buat gaya saya dan buat arm twist.
"Tengoklah budak-budak ini!"
Saya mesti masuk dalam karakter
kerana saya akan bergusti dengan seorang legenda.
Muzik tema The Undertaker dimainkan dan peminat bagai nak gila.
Itulah ceritanya.
Shane-O lompat dan siku dia! Shane!
Shane-O-Mac, itu dia!
Ke hujung gelanggang!
Nasib baik saya bukan anak Vince McMahon.
Shane cuba buktikan kemampuannya kepada Vince sejak kecil lagi
sehingga sanggup buat aksi-aksi yang paling membahayakan
dalam industri ini.
Lunyai Kurt Angle dikerjakan Shane McMahon.
Semasa di gelanggang,
kita nakkan sanjungan daripada penonton.
Terutamanya daripada ayah saya.
Rasanya sebab itulah saya selalu cabar diri di gelanggang.
Habislah Kurt Angle!
Oh, Tuhan!
Saya pernah lawan Kurt Angle. Perlawanan itu sangat sengit.
Kurt suka angkat dan hempas lawan dia.
Dia angkat dan hempas saya.
Cermin itu patut pecah apabila dia hempas saya,
tapi kepala saya terhantuk.
Kepala Shane terhantuk di lantai konkrit itu.
Saya jerit, "Cepatlah, lembik!"
Saya kata, "Cermin itu pun kau tak boleh pecahkan?"
Tiba-tiba, dia terus...
Sekali lagi! Oh, Tuhan.
Tiga kali baru pecah.
Pertama, kena cermin, tapi tak pecah.
Kedua pun sama.
Akhirnya, dia hempas saya kali ketiga.
Oh, Tuhan!
Saya bangga dengan Shane.
Dia sangat berani.
Dia nak buktikan dirinya kepada Vince.
Shane nak buat kelainan.
Dia sentiasa cuba buktikan diri dan buat benda yang orang lain tak buat.
Tak berbaloi!
Dia buat kerja gila yang orang lain takkan buat.
Dia tahu itu identiti dia.
Oh, Tuhan!
Saya buat aksi berbahaya,
tapi sebagai anak McMahon, ia bukan sesuatu yang luar biasa.
Shane, awak buat apa?
Shane-O-Mac! Oh, Tuhan!
Saya buat untuk hiburkan peminat dan cabar diri sendiri.
Pada masa yang sama, saya nak ayah bangga dengan saya.
Shane panjat Hell in a Cell!
- Shane panjat! - Shane, berhenti!
Apa maksud legasi awak?
Awak sayang legasi awak, Shane?
Jangan! Tolonglah!
- Shane, jangan! - Jangan!
- Shane! Jangan! - Tidak!
Oh, Tuhan! Dia lompat! Tidak!
Saya tahu dia nak saya bangga dengan dia dan hormat dia.
Dia tak perlu buktikan diri berkali-kali, tapi mungkin itu yang sepatutnya.
Saya terima hakikat yang ayah saya tak pernah puji saya,
tapi saya sentiasa bangga dengan Shane dan tindakan serta usaha dia
kerana dia buat yang terbaik.
Dua. Tiga.
The Undertaker menang.
Saya bangga dengan Shane malam itu.
Saya kasihan akan Shane. Dia cuba raih semula legasinya.
Ayah dia buang dia.
Awak jumpa ayah awak selepas itu?
Dia peluk saya.
Ya, dia peluk saya.
Saya rasa sangat beremosi.
Shane jadi beremosi dan cakap,
"Saya cuma nak ayah bangga dengan saya."
Saat itu sangat peribadi.
Ayah peluk dan tepuk bahu saya. Ya.
Saya berjaya.
Susahkah nak dapat?
Sangat susah.
Susah nak dapat,
tapi berbaloi.
Ini pendapat orang dalam industri kami tentang Vince.
'"Saya anggap dia macam ayah sendiri."
Kami sebuah keluarga.
Bukan keluarga McMahon, tapi keluarga yang lebih besar
dan dalam keluarga itu, sayalah ketuanya.
Saya anggap dia macam ayah saya sendiri.
Hubungan kami ibarat ayah dengan anak.
Hubungan saya dengan Vince macam seorang ayah dengan anaknya.
Sejujurnya, saya sanggup mati untuk dia.
Tak dinafikan, Vince ialah bapa dalam WWE
dan semua bintang WWE dahaga akan pengiktirafan daripada Vince,
termasuk anaknya sendiri.
Kalau tengok Shane,
apabila dia kembali ke WWE, dia cuma jadi watak dalam gelanggang,
tapi jelas yang dia berusaha untuk ambil hati Vince
supaya dia berpeluang untuk jadi pengganti Vince.
Pernahkah saya terfikir yang saya akan gantikan ayah saya?
Ya, sebab saya nak teruskan perniagaan keluarga ini.
Saya kembali demi masa depan.
Bukan untuk anak-anak saya saja, tapi anak-anak awak,
anak-anak mereka dan cucu-cicit kita yang seterusnya.
Sebab itu saya kembali ke WWE.
Dia nak jadi pengganti McMahon dan percaya itulah takdir dia.
Malangnya, dia silap.
Orang kata sebab Stephanie lebih bagus daripada dia.
Saya tahu peminat lebih suka Shane berbanding saya,
tapi populariti tak menjamin apa-apa dan saya bersyukur yang...
Stephanie? Dia sama macam ayah dia.
Dia keras hati.
Dia bos.
Shane pula baik hati.
Dalam industri gusti, kalau bosnya baik hati,
apabila orang nampak kebaikan dia,
orang akan ambil kesempatan.
Dengan Stephanie, orang tahu mereka tak boleh ambil kesempatan.
Mereka takkan berani.
Awak tak tahu manisnya sebuah kejayaan, Shane.
Sebab apa? Sebab awak lembik!
Sekarang, berambus dari gelanggang saya.
Sepanjang tahun 2010-an hingga 2020-an,
Vince McMahon, Stephanie McMahon dan Triple H
ialah tiga individu yang paling berpengaruh dalam WWE
dan WWE catat banyak kejayaan besar sepanjang tempoh itu.
Ada WWE Network...
Strim langsung tanpa henti dan siaran langsung.
...yang merupakan sebuah revolusi.
Mereka ada ratusan juta pengikut di media sosial.
Nilai kontrak hak cipta dengan TV semakin besar,
dengan perjanjian gergasi bersama Peacock.
Linda McMahon sertai kabinet Donald Trump, mentadbir Pentadbiran Perniagaan Kecil.
Ada persaingan baharu. Pada 2019, AEW Wrestling dilancarkan.
Antara bintang dan naib presidennya ialah Cody Rhodes
yang kembali ke WWE tiga tahun selepas itu.
Terima kasih banyak kerana terima saya.
Terima kasih banyak-banyak.
Harga saham menaik dan terus menaik.
Tenaga dan vitalitinya tak sama macam tahun 1980-an,
terutamanya semasa Era Attitude.
Vince terus melahirkan bintang baharu
yang menjadi muka-muka depan WWE.
Lelaki ini, Roman Reigns, ialah bintang terkenal di seluruh dunia.
Kenalkan, Roman Reigns!
Disebabkan kejayaan dalam tempoh itu,
ramai percaya Vince takkan bersara,
tapi kalaupun dia bersara,
jelas pada masa itu, Stephanie McMahon dan Triple H
yang paling layak jadi pengganti dia.
Bercakap pasal pengganti,
calon-calonnya ialah Shane atau Stephanie,
tapi saya rasa kita tak boleh ketepikan Hunter.
Entahlah, saya tak tahu apa-apa tentang politik di pejabat.
Ada ramai calon yang boleh gantikan tempat saya,
tapi ia bergantung pada situasi saya pada masa itu.
Selamat datang ke malam kedua WrestleMania.
Sekali lagi, lebih 70,000 orang hadir.
Bila awak nak...
Awak rasa awak akan undur diri?
- Undur diri? - Atau bersara?
Pernahkah saya terfikir untuk bersara?
Tak, saya takkan bersara.
Saya tak faham sebab orang pilih untuk bersara.
Kalau kita bersara, kita mati.
Encik McMahon!
Orang kata, "Saya nak bersara satu hari nanti."
Apa mereka nak buat selepas bersara?
Tunggu!
Saya langsung tak kasihan pada orang macam itu.
Alamak.
Mereka boleh pergi mati.
Ini memang gila!
Encik McMahon masuk gelanggang.
Awak rasa dia akan bersara?
Tak.
Vince takkan bersara.
- Bunyi loceng. - Loceng dibunyikan!
McMahon buat clothesline!
Adakah Vince akan bersara? Tak.
Dia takkan berhenti kerana ini minat dia, bukan kerja.
Saya tak percaya McMahon dan Austin akan berentap di WrestleMania.
Akhirnya, mereka...
Jangan cakap!
Encik McMahon cuba lolos, tapi Austin hentak McMahon!
Saya tak boleh bayangkan WWE tanpa Vince McMahon
selagi dia masih hidup.
Apa yang akan buat Vince bersara?
Bom nuklear meledak.
JUN 2022
Dunia gusti dikejutkan dengan berita hari ini.
Pengasas dan CEO WWE, Vince McMahon,
meletakkan jawatan sebagai pengerusi dan CEO.
The Wall Street Journal melaporkan McMahon bayar seorang bekas pekerja
yang jalin hubungan sulit dengan dia
sebanyak tiga juta dolar untuk tutup mulut.
Kami terima maklumat
kononnya ahli lembaga pengarah WWE
terima satu e-mel tanpa nama
yang mendakwa Vince McMahon jalin hubungan sulit
dengan pekerja dia dan cuba menyembunyikannya.
Menurut The Journal, dalam e-mel yang dihantar kepada ahli lembaga WWE,
"McMahon ambil mangsa bekerja dengan gaji 100,000 dolar,
tapi dinaikkan kepada 200,000 dolar
selepas jalin hubungan seksual dengan mangsa."
Pengirim e-mel itu beri bayangan
yang McMahon mencabul seseorang
dan buat hubungan seks secara suka sama suka,
tapi ada unsur keraguan kerana dia CEO syarikat.
Betulkah suka sama suka kalau dia bos kita?
Bos ialah bos, lebih-lebih lagi dengan Vince.
Perjanjian penamatan melarang bekas pekerja itu
daripada bercakap tentang hubungannya dengan Encik McMahon atau memalukannya.
Di sebalik NDA itu sendiri,
kami nampak adanya budaya kerahsiaan.
Vince McMahon sangat berkuasa.
Dia boleh mempengaruhi karier orang,
jadi mereka takut nak bersuara kerana takut akan akibatnya.
Saya ingat Vince akan ambil tindakan terhadap wartawan-wartawan itu.
Sebab kalau dia tak bersalah,
dia akan cabar kredibiliti mereka. Sebaliknya, dia diam saja.
Saya terkejut.
Itu bukan Vince.
Kata McMahon, "Saya akan beri kerjasama penuh
dalam siasatan Jawatankuasa Khas
dan cuba sedaya upaya untuk membantu siasatan."
Dia takkan lari daripada media.
Dia dijangka muncul dalam SmackDown malam ini.
- Jake? - Semestinya.
ENCIK McMAHON
Vince letak jawatan sebagai CEO,
tapi dia masih ada dalam organisasi sebagai Ketua Pengarah Kreatif.
Semasa berita itu timbul, mereka kata, "Vince akan buat kemunculan."
Selamat datang ke SmackDown!
Dia langsung tak peduli akan tuduhan itu
dan mereka catat rekod tertinggi tahun itu.
Peminat bersorak bagai nak gila.
SELEPAS TUDUHAN ITU DIKETAHUI UMUM,
VINCE McMAHON BATALKAN TEMU BUAL TERAKHIRNYA UNTUK SIRI INI.
Semasa artikel itu diterbitkan, antara reaksi yang diterima ialah,
"Apa nak hairan?"
Persona Vince di mata masyarakat, watak Encik McMahon,
ialah seorang yang suka melebih-lebih
dan dalam karakter itu,
terselit tanggapan dirinya seorang yang rakus, gila seks
dan tak boleh kawal diri.
Itulah karakter watak dia.
Yang merumitkan keadaan, dia memang sengaja mengaburkan
garisan fiksyen dan realiti.
Awak diterima bekerja, Stacy!
Babak yang dilakonkan atas dasar hiburan
sebagai karakter wataknya
bukanlah sesuatu yang kelakar, malah sangat serius.
Apabila diteliti laporan itu,
rupa-rupanya ada banyak tuduhan lain yang disabitkan ke atas McMahon.
Pada 2006, seorang wanita yang bekerja di salun memerangkan kulit
mendakwa Vince McMahon pernah tunjuk gambar bogelnya
dan mencabul wanita itu.
McMahon menafikan tuduhan itu
dan kes itu tak dibicarakan
kerana mereka percaya tiada bukti bebas yang cukup.
Apa awak buat ini?
Beberapa minggu selepas tuduhan itu, Vince buat jalan cerita
kononnya tuduhan itu direka oleh seseorang.
- Tolong! - Mickie, apa ini?
- Tolong! - Apa awak buat?
Jangan sentuh saya!
Situasinya semakin berkembang.
Selepas artikel pertama itu,
semakin banyak artikel, semakin banyak yang terbongkar.
Tiga minggu lepas, Vince McMahon letak jawatan sebagai CEO WWE
berhubung tuduhan salah laku seks.
Rupa-rupanya, itu baru mukadimah.
Vince McMahon didakwa bayar 12 juta dolar kepada empat orang wanita
sepanjang tempoh 16 tahun, menurut The Wall Street Journal.
Tujuannya untuk menyekat dakwaan tuduhan salah laku seks.
Sebahagian tuduhan itu lebih serius.
Yang paling serius, kami dapat tahu dia bayar 7.5 juta dolar
kepada seorang bekas ahli gusti
yang dipaksa melakukan seks oral,
dan apabila permintaannya ditolak, dia enggan memperbaharui kontrak mangsa.
Kita tahu Vince boleh lepaskan diri daripada apa-apa tuduhan,
tapi satu dua minggu selepas itu,
pada satu hari Jumaat, Vince tiba-tiba letak jawatan.
PADA UMUR 77 TAHUN, DAH TIBA MASA UNTUK SAYA BERSARA
Mereka buat pengumuman itu pada Jumaat kerana tahu
ia akan melonjakkan rating pada malam Sabtu,
jadi mereka pilih tengah hari Jumaat.
Stephanie McMahon buat ucapan.
Petang tadi,
ayah saya, Vince McMahon,
bersara daripada WWE.
Dia habiskan ucapan pendeknya.
"Dia dedikasikan itu ini," dan cakap, "Terima kasih, Vince."
Dia ajak peminat bersorak, "Terima kasih, Vince."
Terima kasih, Vince!
Saya dah jangka semua itu,
tapi saya agak terkejut dan hairan
kerana selepas 40 tahun Vince menerajui syarikat itu,
tiba-tiba saja, semuanya berubah.
Suasana di bilik persalinan suram,
tapi yang paling mereka bimbangkan ialah, "Macam mana WWE tanpa Vince?"
Awalnya saya percaya kalau Vince bersara,
Stephanie akan gantikan tempat dia
dan Paul Levesque akan urus bahagian kreatif.
Kebenarannya, itulah yang berlaku.
Awak rasa WWE boleh bertahan tanpa dia?
Hidup, Vince!
Sejujurnya?
- Terima kasih. - Terima kasih!
Tanpa Vince, saya rasa mustahil.
Dia dah bersara.
Ramai pihak bertepuk tangan atas balasan yang diterimanya,
tapi selepas itu, ada kita kisah? Saya rasa kita tak kisah.
Hai!
Kita lebih teruja untuk tengok dia kembali.
Kita akan lebih terhibur.
Sebab tiada orang jahat yang macam Vince McMahon.
Dia masih dibenci...
dan kebencian itu yang menarik peminat.
Awak rasa Vince akan kembali?
Dalam konteks gusti dan sebagainya,
saya...
Saya rasa ya.
JANUARI 2023
Berita gempar dari ibu pejabat WWE di Stamford.
Pemilik majoriti, Vince McMahon, kembali sebagai pengerusi eksekutif WWE.
Sementara itu anak Vince McMahon, Stephanie McMahon,
letak jawatan sebagai CEO bersama WWE.
Wall Street percaya McMahon akan jual syarikat yang bernilai 6 bilion dolar itu.
Apa reaksi awak apabila Vince kembali?
Saya rasa ia sangat pelik.
Saya tak terkejut Vince kembali.
Saya terkejut yang orang terkejut.
Saya ada dengar sebelum itu
yang Vince suarakan hasrat untuk kembali ke WWE,
tapi saya ingat ia mustahil.
Sebab saya tahu lembaga pengarah dah buat undian sebulat suara
yang dia tak boleh kembali,
tapi dia ada kuasa undian mengawal.
Dia kembali dan rombak ahli lembaga pengarah.
Beberapa hari selepas itu, Stephanie letak jawatan.
Stephanie McMahon buat kenyataan di Twitter.
"WWE dalam keadaan yang sangat kukuh,
jadi saya buat keputusan untuk sambung cuti
dengan meletakkan jawatan secara rasmi."
Vince cakap dia tak patut bersara,
tapi dia dpujuk untuk bersara
oleh seseorang yang rapat dengan dia,
jadi kita boleh agak siapa orang itu.
Vince main redah saja
dan saya rasa Stephanie nak cuci tangan kalau Vince terlibat dalam syarikat.
Saya tak rasa dia dipaksa.
Selama ini, dia didik awak untuk jadi lawan dia.
Awak tahu, bukan?
Itulah yang saya rasa.
Tolonglah, Steph.
JANUARI 2024
- Ini dia. - Terima kasih.
Saya betul-betul tak tahu punca Stephanie letak jawatan.
Dave Meltzer, Shoemaker
atau sesiapa saja yang cuba berbohong dan buat andaian,
mereka tak tahu apa-apa.
Sekembalinya Vince, mereka terus bincang untuk jual WWE.
"Mana-mana tawaran paling tinggi."
WWE DIBELI OLEH ENDEAVOR
Secara rasminya,
Endeavor umum penggabungan WWE dan UFC
sebagai sebuah syarikat hiburan sukan bernilai 21 bilion dolar.
Gabungan WWE dan UFC akan dinamakan TKO Group.
Keputusan menjual WWE kepada syarikat strategik macam Endeavor
sangat bijak.
Cuba fikir. Ia satu cabaran baharu bagi Vince.
Dia bukan urus satu syarikat saja, tapi dia urus sebuah syarikat lain.
Saya rasa mungkin Vince nak jual syarikat itu
semasa dia masih ada kuasa untuk buat keputusan.
Vince jadi pengerusi eksekutif,
tapi situasinya berbeza untuk dia
kerana pemegang saham WWE cuma pegang 49% saham syarikat
sementara Endeavor pegang 51% lagi.
Maknanya, dia tak lagi memegang kuasa penuh dalam WWE.
Dah 70 tahun keluarga awak urus syarikat ini.
Awak sedih?
Tak, saya gembira.
Semuanya akan berubah, sama ada keluarga atau perniagaan.
Semuanya mesti berubah demi kebaikan bersama.
Ini keputusan perniagaan dan keluarga yang terbaik.
Generasi Vince McMahon yang seterusnya takkan ada.
Ia terlalu besar untuk jadi perniagaan keluarga.
Sekarang, pakar-pakar perniagaan yang tentukan setiap keputusan.
Ia bukan soal nama keluarga atau legasi keluarga,
tapi orang yang paling layak.
Kita hidup dalam undang-undang rimba
dan singa yang masih merajai kerajaan ini
akan tetap dengan caranya.
WWE berada di kemuncaknya sekarang.
Rekod kehadiran paling ramai sejak 2002.
Lebih ramai penonton hadir untuk tonton perlawanan penting.
Tajaan masuk mencurah-curah.
Hasil dan keuntungan paling tinggi yang direkodkan.
Orang akan sokong produk hiburan
dan tak peduli akan moral orang yang menjual produk itu.
Mereka nak berhibur.
Minggu ini, WWE menandatangani kontrak bernilai lima bilion selama 10 tahun
bersama Netflix untuk siarkan rancangan istimewa mingguannya, Raw.
23 JANUARI 2024
HARI PENGUMUMAN USAHA SAMA NETFLIX/WWE
Awak dah tonton beberapa episod rancangan itu?
Dah.
- Apa pendapat awak? - Teruk.
Tiada identiti langsung.
Macam perangkap.
Saya rasa ia perangkap.
Saya rasa niat mereka, "Macam mana kita nak jatuhkan Vince?
Kita mesti buat dia nampak teruk."
Saya rapat dengan dia.
Saya kenal dia dan ia peribadi bagi saya.
Ada apa-apa tentang Vince yang kami tak tahu?
Ya, kebaikan dia.
Vince seorang ahli perniagaan,
tapi dia juga ada sisi lain.
Semasa isteri saya menderita kanser,
Vince pastikan dia dapat rawatan terbaik.
Isteri saya cuma ada empat tahun lagi untuk hidup.
Itu senario terbaik.
Hal ini berlaku 24 tahun lepas.
Semuanya kerana Vince McMahon pastikan
dia dapat rawatan terbaik yang ada pada masa itu.
Ia bukan dokumentari tentang Vince, hidup atau kisah dia,
sebaliknya cara untuk mencemarkan nama baik dia.
"Kita mesti buat dia nampak jahat."
Kalau dia jahat, saya cakap dia jahat,
tapi dia tak jahat.
DUA HARI KEMUDIAN
Pengasas dan bekas CEO WWE
berdepan tuduhan serangan seksual dan pemerdagangan seks.
Dalam satu tuduhan baharu, Vince McMahon didakwa melakukan
serangan seksual dan pemerdagangan seks ke atas bekas pekerjanya.
Saya dapat berita satu lagi tuduhan difailkan
dan ia berpunca daripada topik tuduhan itu.
Saya tulis tentang tuduhan salah laku dan pemerdagangan seks.
Saya rasa orang dalam WWE tak tahu yang tuduhan itu akan difailkan.
Malah, saya dengar yang mereka terkejut.
Helo. Apa khabar?
Dalam tuduhan itu, Janel Grant, yang bekerja dengan WWE sehingga Mac 2022,
dakwa McMahon memaksanya untuk melakukan seks bersama dia
dan ramai lelaki lain di ibu pejabat WWE demi kelangsungan kariernya.
Kami pernah tulis tentang kes Janel Grant pada 2022,
dan Grant mendakwa hubungan itu dipaksa, bukan suka sama suka.
Dalam tuduhan itu, ada dakwaan serangan dan salah laku seksual.
Dakwanya dia diserang secara seksual
dan diperdaya dengan janji kenaikan pangkat,
tapi dieksploitasi secara seksual
dan didagangkan kepada lelaki lain oleh Vince McMahon.
Apabila tuduhan itu difailkan...
Sejujurnya saya tak patut terkejut, tapi saya sangat terkejut.
Saya betul-betul terkejut.
Dakwaan Grant melibatkan pelakuan seks yang membabitkan peninjaan,
penahanan...
Grant dakwa Vince serang dia menggunakan mainan seks
yang dinamakan sempena seorang ahli gusti lelaki.
Antara butiran paling mengejutkan dalam tuduhan ini
ialah Janel Grant mengemukan mesej-mesej yang dia terima daripada Vince McMahon.
Ia termasuk tangkap layar mesej lucah yang McMahon hantar kepada Grant,
menjadi lebih grafik, gelap dan sadistik.
"Aku saja boleh 'guna' kau," dan dalam mesej lain,
"dan tentukan orang yang boleh 'guna' kau."
Kita cuma tengok mesej daripada pihak mangsa.
Mesej yang dia nak tunjuk. Mungkin ada banyak lagi nanti,
tapi ia beri kita satu gambaran tentang hubungan ini
yang kita jarang lihat, terutamanya antara bos dan pekerja.
Saya rasa ini antara contoh paling nyata dalam sesebuah organisasi
yang mana eksekutifnya tak ambil inisiatif untuk menyembunyikan pelakuan itu.
McMahon turut dituduh menyebarkan gambar lucah Grant
kepada pekerja WWE lain, termasuk seorang ahli gusti terkenal,
yang cuba kembali ke WWE pada 2021, tanpa kebenaran Grant.
Kami dapat tahu ahli gusti itu ialah Brock Lesnar,
salah seorang bintang terbesar WWE.
Grant dakwa McMahon kongsi gambar lucah dia dengan Brock Lesnar
dan beritahu Grant yang Brock Lesnar suka gambar-gambar itu.
Selepas bintang itu sain kontrak baharu,
McMahon kata hubungan seks ialah salah satu syaratnya.
Dalam satu kenyataan, jurucakap Vince McMahon berkata,
"Tuduhan ini ialah satu pembohongan,
menjelikkan, rekaan semata-mata
dan tak benar sama sekali. Vince akan tampil membela diri."
Syarikat induk WWE, TKO Group,
mengambil serius tuduhan ini dan akan melakukan siasatan dalaman.
SEHARI SELEPAS JANEL GRANT FAILKAN TUDUHAN.
Pengasas WWE, Vince McMahon,
letak jawatan sebagai pengerusi eksekutif dalam syarikat induk WWE.
McMahon menafikan semua tuduhan dan meletakkan jawatan,
"Atas dasar hormat kepada WWE Universe."
Dia letak jawatan sehari selepas tuduhan itu difailkan
dan itu bermaksud yang keadaan dah berubah.
Dia dalam organisasi baharu dan kuasanya terbatas.
Kalau orang suruh dia letak jawatan, dia terpaksa letak jawatan.
Vince disingkirkan sepenuhnya daripada TKO dan WWE.
Selepas tuduhan Janel Grant,
semakin banyak khabar angin dan tuduhan timbul.
- Itu pun Ashley! - Dia datang!
Pada 2016, Ashley Massaro mendakwa dia dirogol
semasa jelajah WWE ke Kuwait oleh lelaki yang menyamar sebagai doktor tentera.
Dia dakwa WWE tak ambil serius aduan dia apabila dia laporkannya kepada mereka.
Dia kata Vince McMahon tahu tentang itu
dan WWE sembunyikannya demi kepentingan perniagaan.
WWE keluarkan kenyataan yang menafikan tuduhan itu,
malah membalas kejadian itu tak pernah dilaporkan
dan mereka tentu dah bertindak sekiranya ia dah dilaporkan.
Satu dekad kemudian, pada 2019,
Massaro ditemui mati kerana bunuh diri.
Selepas tuduhan Janel Grant,
peguam Ashley Massaro berkongsi kenyataan Massaro yang belum dikeluarkan
yang mendakwa Vince McMahon pernah cuba mencabulnya
dan Vince sedia maklum tentang kes itu.
Massaro kata dia menolak, tapi pada pandangan dia,
Vince membalas dengan menulis jalan cerita yang memalukan dia.
Awak nak menangis?
Vince, jangan buat macam ini! Bukan sebab ini...
Awak nak menangis?
Awak digantung kerja!
Memandangkan Vince dah dibuang kerja,
dia jual semua sahamnya dalam syarikat dan angkat kaki.
Salah satu kekuatan WWE
ialah ia mampu bertahan tanpa Vince dan mereka terus berkembang tanpa Vince.
Kita akan mulakan malam kedua
WrestleMania!
Kami catat rekod minggu ini untuk media sosial,
barang dagangan dan tajaan.
Lebih banyak berbanding rekod acara langsung.
Hakikatnya, inilah WrestleMania yang paling besar sepanjang zaman.
Inilah juara anda!
Dan juara baharu...
Soalan terakhir. Awak rasa apa legasi Vince?
Legasi Vince...
Dia...
Legasi dia ialah...
Entahlah. Dia...
Alamak, susahnya soalan itu.
Oh, Tuhan. Awak tanya saya apa legasi Vince?
Bagus soalan itu.
Awak rasa apa legasi Vince?
Promoter terhebat sepanjang zaman.
Itulah dia.
Walaupun ada perkara tentang dia yang saya tak suka,
itulah legasi dia.
Kalau nak kenal Vince McMahon dan gusti profesional,
ada banyak sisi positif dan negatifnya.
Dialah watak paling penting dalam sejarah gusti.
Semasa mudanya, dia seorang pengarah kreatif yang hebat,
tapi dia bukan malaikat.
Dia seorang manusia yang tak pernah rasa cukup.
Selera saya sangat besar dan saya nak lebih lagi!
Dia tak berhenti.
Itulah cara kembangkan perniagaan sehingga ia bernilai puluhan bilion dolar.
Mula.
Gusti profesional gambarkan kehidupan ini sebagai sesuatu yang sangat mudah.
Ada orang baik, ada orang jahat.
Saya rasa Vince McMahon sedar yang hidup ini bukanlah semudah itu.
Kita kena fikir dua perkara dalam satu-satu masa.
Mungkin Vince McMahon berjaya menghiburkan kita,
tapi pada masa yang sama,
dia seorang yang sangat bermasalah
dan memiliki kelakuan yang sangat buruk.
Dia nak dikenang sebagai legenda yang mengasaskan WWE,
tapi semua kebaikan dia
kini dikelabui oleh semua kejahatan yang dia lakukan.
Apa legasi saya? Tiada.
Semua orang percaya mereka kenal Vince McMahon,
tapi mereka langsung tak kenal saya.
Ramai orang keliru antara watak saya dengan diri saya yang sebenar.
Apabila tengok cermin, saya kenal dia. Saya kenal orang dalam cermin itu.
Siapakah Vince McMahon?
Susah nak jawab soalan itu.
Dia seorang yang ego, pentingkan fizikal,
suka dicabar,
aktif secara seksual dan gila-gila.
Paradoks segala paradoks.
Saya nak berterima kasih kepada diri sendiri
kerana semua ini usaha saya. Usaha saya seorang...
Ada masanya dalam industri kami,
susah nak bezakan antara realiti dan fantasi.
Ada masanya, kita percaya watak itu ialah diri kita yang sebenar.
Kita percaya itulah watak sebenar kita.
Kita hilang identiti sebenar kita dan bertukar jadi watak itu.
Nama saya bukan Vince, tapi Encik McMahon.
Saya terfikir sekarang. Yang mana watak dan yang mana saya?
Mungkin kedua-duanya.
Saya tahu salah satunya agak melebih-lebih,
tapi tak tahu yang mana satu.
VINCE McMAHON DISIASAT OLEH SIASATAN JENAYAH PERSEKUTUAN
BERHUBUNG TUDUHAN SALAH LAKU DAN PEMERDAGANGAN SEKS.
BROCK LESNAR ENGGAN MENGULAS PENGLIBATANNYA DALAM TUDUHAN TERSEBUT.
TUDUHAN JANEL GRANT DITANGGUHKAN SEMENTARA SIASATAN PERSEKUTUAN DIJALANKAN.
Terjemahan sari kata oleh Saffura